User:Rajvardhankumar04/sandbox

(UTC)Rajvardhan Kumarकोशी के तीर'''

कोशी अंचल में गुणसम्पन्न लोगों की कमी नहीं रही।किन्तु विभिन्न गुणों का समन्वय बलेंद्र नारायण ठाकुर "विप्लव ” में था, वह दुर्लभ है। क्रान्तिकारी, स्वतंत्रताखामी,राजनेता, समाजसेवी, साहित्यकार,पत्रकार, किसान, व्यवसायी के अतिरिक्त भी जीवन के अनेकानेक ऐसे रंग थे, जो विप्लव जी के अति विराट आलोकपुंज व्यक्तित्व में समाहित होकर बहुरंगी छटा बिखेरा करते थे और उनका “विप्लव ” उपनाम उनके सम्पूर्ण जीवन -दर्शन का प्रतिबिंब बन गया था।

सन् 1918 ई. को सुपौल के मुनिलाल ठाकुर के ज्येष्ठ पुत्र के रूप में उनका जन्म हुआ। इनकी शिक्षा -दीक्षा स्नातक स्तर तक हुई। इन्होंने फार्मासिस्ट में भी डिग्री प्राप्त की। बचपन से ही वे समाजवादी विचारधारा से प्रभावित थे तथा सामाजिक समरसता एवं सर्वधर्म समभाव के संरक्षक एवं मानवीय नैतिकता व आत्मसम्मान के कट्टर परोपकार थे।इस कारण प्रायः अपने सभी समकालीनों से उनकी सैध्दांतिक टकराहट होती रही। जहां एक तरफ वे समाज के अलम्बरदारों की छुद्र मानसिकता पर निरंतर हमला करते रहे, वहीं दीन हीन, सीधेसादे लोगों पर उनके आश्रय छत्र तना रहा।दलगत रूप से उनका जुड़ाव कांग्रेस के साथ रहा किन्तु, गुटबाजी, जातिवाद अौर वर्चस्ववाद को चुनौती देने के लिए कांग्रेस के खिलाफ विधानसभा चुनाव (1969) लडने से नहीं हिचके। विकास के लिए दलों की दीवार तोड़ने का एक अपूर्व प्रयास किया, जब उनकी अध्यक्षता में सात विभिन्न राजनीतिक दलों के प्रतिनिधियों को सम्मलित कर संयुक्त समन्वय समिति का सफलतापूर्वक गठन किया गया। विप्लव जी ने राष्ट्रीय आंदोलन में छात्र जीवन से भाग लेना आरम्भ कर दिया था। " भारत छोड़ो आंदोलन " में तो वे पूर्ण सक्रिय रहे तथ कलाली पर पिकेटिंन करने के क्रम में पुलिस की लाठीयां भी खाईं। उन्होंने अपने सहयोगीयों के साथ सुपौल रेलवे स्टेशन पर धावा बोल कर स्टेशन के कागजातों को जलाया, रेल की पटरी को उखाड़ा तथा सुपौल कोर्ट पर तिरंगा लहरा दिया। इसके चलते ब्रिटिश सरकार ने डी. आई. आर के तहत इन्हें उद्घोषित अपराधी चिन्हित कर दिया। फरारी अवधि में पुलिस ने उनके मकान पर कई बार हमला किया, परिजनों को मारा पीटा और धन समप्ति को जला कर नष्ट कर दिया। ये “ अगस्त क्रांति में 2 सितम्बर 1942 से 3 मार्च 1945 तक भूमिगत रहे। इस क्रम में " आजाद दस्ता " बिहार प्रान्तीय प्रभारी चित्र नारायण शर्मा के साथ नेपाल गये,जहाँ आजाद दस्ता का मुख्यालय एवं उसके बेतार केंद्र थे।इस दौरान जेल गए साथियों के परिवार को मदद करना, सियाराम दल के क्रान्तिकारी परचो को गांव -गांव बांटना और क्रांतिकारियो के बीच संवाद माध्यम बनना आदि कार्य उनके जिम्मे था। इसका संपादन वे कुशल पूर्वक करते रहे। सियाराम सिंह, जयप्रकाश नारायण,, राममनोहर लोहिया, अम्बिका सिंह "दादा", शिवनन्दन झा, जटाशंकर चौधरी,लखन लाल मिश्र,शैलेश मिश्र आदि के संपर्क में रहे। इन्होंने "करीहो" महंत के यहां से डाँ लोहिया को गुप्त रूप से निकाल कर परसरमा होते हुए कलकत्ता भेजने की व्यवस्था की। भारत सेवक समाज, नागरिक परिषद् एवं ग्राम स्वराज संगठन के पदाधिकारी के रूप में कोशी तटबंध निर्माण हेतु श्रमदानियों का जत्था तैयार करने, राष्ट्रीय सार्वजनिक मेला समिति एवं कृषि उत्पादन समिति की स्थापना हेतु अपनी जमीन देने एवं अन्य दलों से दिलाने, बी.एस.एस काॅलेज सुपौल एवं आई.टी.आई की स्थापना हेतु गांव -गांव धूम कर चंदा इकट्ठा करने में उनकी तत्परता,लगनशीलता और उदारता की प्रशंसा उनके विरोधी भी किया करते थे। सहरसा जिला परामर्श समिति, लोक शिकायत एवं निगरानी समिति, बाढ़ राहत समिति आदि के गैर सरकारी सदस्य एवं बीस सूत्री कार्यक्रम क्रियान्वन समिति के अध्यक्ष के रूप में उनकी प्रशासनिक क्षमता एवं सूझबूझ के कायल वरिष्ठ अधिकारी उनकी बातों को ससम्मान सुनते तदनुसार कार्य करते। बलेंद्र बाबू व्यापार संघ सुपौल के संस्थापक, पब्लिक कल्ब के आजीवन सदस्य तथा सहरसा जिला पुस्तक व्यवसायी संघ के अध्यक्ष रहे।सुपौल अधिसूचित क्षेत्र समिति को नगरपालिका बनाने एवं भारत समाज सेवक की ओर से जिले के विकास पर सम्मेलन आयोजित करने में उनकी अहम भूमिका रही। राष्ट्रीय कार्यक्रम एवं सार्वजनिक आयोजनों में उनकी संगठन क्षमता, अकाट्य तर्क, प्रांजल भाषा, संप्रेषणीय शैली से युक्त भाषण से श्रोतागण अभिभूत हो जाया करते थे। विप्लव जी को कृषि और बागबानी से अत्यधिक प्रेम था। इस क्षेत्र में वह वैज्ञानिक अनुसंधानकर्ता जैसी उनकी प्रयोगधर्मिता अनुकरणीय थी।अनेक किसानों ने उनसे प्रेरणा ग्रहण की।ब्रह्म मुहूर्त में प्रात: भ्रमण उनकी दिनचर्या थी। पशुपालन उनका शौक था। 1968 मेंउनके राजनितिक चिंतन की पुस्तिका "लोकतांत्रिक समाजवाद" प्रकाशित और चर्चित हुई। हिंदी मैथली के कवि-कथाकार,लेखकार के रूप में जहाँ विप्लव जी को प्रगतिशील, राष्ट्रीयता एवं क्रान्तिधर्मिता के दर्शन होते थे, वहीं नवराष्ट्र, प्रदीप आदि के संवाददाता एवं कई स्थानीय पत्रों के संपादक के रूप में उनकी निर्भीक पत्रकारिता की धार से कुपात्रों के दिल दहलते रहते थे। सम्पूर्ण कोशी क्षेत्र में कोई ऐसी साहित्यिक गतिविधि नहीं हुई, जिसमें कवि,वक्ता, आयोजक, संचालक या सूत्रधार के रूप में उनकी सहभागिता न रही हो। हिंदी साहित्य सम्मेलन, मैथिली साहित्य परिषद की स्थापना हो या तुलसी, निराला दिनकर, या चन्दा झा की जयंती हो इसमें विप्लव जी की उपस्थिति की अनिवार्यता होती थी। 1933 ई. से इनकी लेखनी इनके मृत्यु पर्यन्त तक अनवरत चलती रही।